Program:

1. úvod a vzájomné predstavenie sa
2. predstavenie projektu účastníkom stretnutia
3. diskusno-analytická časť
4. záver

Na druhé stretnutie s obyvateľmi obce boli pozvaní členovia obecného zastupiteľstva obce Zábiedovo na čele so starostom obce. Stretnutie bolo zacielené na predstavenie projektu a analýzu vzájomného vzťahu obce Zábiedovo a mládeže.

V úvode stretnutia boli účastníci privítaní a zoznámení s facilitátorkou. V ďalšej časti bol účastníkom predstavený projekt, jeho jednotlivé časti, ktoré budú prebiehať v určitých časových intervaloch, a taktiež očakávané výstupy projektu.

V tretej, diskusno-analytickej časti, účastníci spoločne diskutovali na rôzne témy – na čo sú v obci hrdí, aké sú silné stránky obce, ale aj s akými problémami sa mladí stretávajú vo vzťahu k samospráve a aké sú možné príčiny a následky jednotlivých problémov. Výstupmi sú:

1. *Čo vnímate ako silné stránky obce Zábiedovo, najmä čo sa týka mladých ľudí?*

* Rada Zábiedovskej mládeže (RMZ) - silná skupina mladých ľudí, ktorí sa nadchli pre dianie v obci – vzhľadom k počtu obyvateľov je to pomerne veľká skupina (7 aktívnych členov + ďalší potenciálni)
  + Majú dobré nápady = napr. pingpongový turnaj, kde sa spojili viaceré generácie
  + Zorganizovali zábavu, kde sa mladí mohli stretnúť
  + Snaha samostatne pracovať, rozmýšľajú ako by sa veci dali spraviť s čo najmenšou pomocou obce
* Posilňovňa – priestor kde sa stretávajú väčšinou chlapci
* Ochota obce podporovať rôzne aktivity mladých, každej požiadavke sa snaží vyhovieť
* Potenciál rozvoja obce (pozemkové úpravy)
* Hasiči
* Kostolný zbor
* Ihriská – futbalové, tenisové, basketbalové = tiež dopravné ihrisko pre deti, rybník = klzisko v zime
* Najvýznamnejšie podujatia v obci : Stavanie mája = možnosť vystúpiť na verejnosti, Fašiangy, Deň rodiny, Mikuláš
* Zábiedovo = koncová dedina, je tu ticho, nepremáva tadiaľto veľa áut

1. *Aké sú podľa Vás najväčšie problémy, ktorým čelia mladí ľudia vo vzťahu k obci? V čom vidíte priestor na zlepšenie?*

* Prehnané nároky a očakávania – niekedy majú nároky, akoby sme boli mesto
* Kritičnosť bez schopnosti návrhu riešení – dokážu skritizovať všetko, ale neprídu s tým, ako by sa to dalo robiť lepšie
* Nezáujem o veci verejné – na zhomaždenie pre obyvateľov obce chodia dôchodcovia, mladí neprídu
* Nezáujem/neochota spolupracovať = i keď v obci funguje RMZ, stále je tu veľa mladých, ktorí nič nerobia, nezaujímajú sa, ale vyvádzajú
* Chýbajú im priestory kde by sa mohli spoločne stretnúť, aby nesedeli v zastávke a nerozbíjali veci
* Na druhej strane nespoľahlivosť - keď aj boli pre nich priestory, začali tam chodiť vandali, ktorí nerešpektovali pravidlá
* Nezáujem aj zo strany dospelých – nemajú záujem sa venovať mladým, napr. vo futbale

1. *Aké sú podľa Vás príčiny týchto problémov a aké následky by mohli mať, ak by sa neriešili?*

|  |  |  |
| --- | --- | --- |
| **Príčiny** | **Problém** | **Následky** |
| * Nevedia si udržať priestory - niektorí mladí nedodržiavajú pravidlá a ostatní po nich opakujú * Priestorové problémy | CHÝBAJÚCE PRIESTORY | * Možu si nájsť opustený dom kde budú fajčiť a piť, ak nenájdu oficiálne miesto = zneužívanie bezprízorných priestorov * Veľký neporiadok za dedinou v lese, ak sa tam budú stretávať naďalej |

Nápad by bol riešiť to v budúcnosti členskými poukazmi – aby miestnosť nebola celkom zadarmo, a zároveň aby sa dodržiavali pravidlá

Pán starosta je v tomto smere optimista, myslí si, že v časovom horizonte 7 rokov by sa priestory dali aj postaviť – napr. spojiť sa so živnostníkmi.

|  |  |  |
| --- | --- | --- |
| **Príčiny** | **Problém** | **Následky** |
| * Chýbajúca motivácia * Neschopnosť dostatočne zaujať a pritiahnuť ich * Chýba podpora od rodiny - aktívni rodičia majú aktívne deti a naopak | NEZÁUJEM MLADÝCH O VECI VEREJNÉ,  NEOCHOTA DOSPELÝCH SPOLUPRACOVAŤ S MLADÝMI | * Potulovanie mladých * Rezignácia aktívnych mladých – môžu ich so sebou stiahnuť tí neaktívni * Osvojovanie si extrémistických myšlienok |
| * Napr. tí čo chodievajú domov len na víkendy alebo sa vo všeobecnosti nezaujímajú o nič - keď niečo začujú, neoveria si fakty a len skritizujú, nezaujímajú sa o pozadie * Vidia niektoré veci v ostatných obciach a chceli by to aj tu ale neuvedomujú si čo všetko to prináša, aké sú objektívne bariéry * Ak študujú vo väčších mestách alebo tam chodievajú na týždňovky a vidia tam lepšie vybavenie, chcú ho aj doma = spôsob myslenia * Rôzne skupiny ľudí, generácií chcú len to, čo potrebujú pre seba, neuvedomujú si potreby iných skupín | KRITIČNOSŤ,  PREHNANÉ NÁROKY | * Nechuť organizátorov niečo robiť, rezignácia * Absencia hrdosti na moju dedinu |
| **Príčiny** | **Problém** | **Následky** | |
| * Nezáujem rodičov * Rodičia si svoje deti ochraňujú niekedy príliš – ak niečo vyvedú zastanú sa ho * Strata autorít a úcty * Chýbajú dobré príklady, ale aj tie zlé – napr. tí čo sa liečia zo závislosti na drogách * Zlá partia | VYVÁDZANIE MLÁDEŽE | * Škody na majetku - verejnom aj súkromnom * Strach ostatných obyvateľov (mladších detí, dôchodcov, mamičiek s deťmi) prejsť okolo takejto mládeže | |

Na záver facilitátorka poďakovala účastníkom za aktívne zapojenie sa a pozvala ich na ďalšie stretnutie mladých ľudí a dospelých, kde sa budú prezentovať výstupy z jednotlivých stretnutí a na ich základe bude vytváraný strom problémov (výziev).